


**R E P U B L I K A H R V A T S K A**

**VIROVITIČKO - PODRAVSKA ŽUPANIJA**

**ŽUPAN**



**KLASA: 602-01/18-01/20**

**UR.BROJ: 2189/1-07/5-18-1**

**Virovitica, 9. studenoga 2018. godine**

Na temelju članka 99. i članka 143. Zakona o odgoju i obrazovanju u osnovnoj i srednjoj školi (“Narodne novine”, broj: 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17 i 68/18) župan Virovitičko-podravske županije Igor Andrović, dipl. oec. objavljuje

**JAVNI POZIV**

**za prijavu kandidata (m/ž) za izvršavanje poslova pomoćnika u nastavi**

**I.**

U okviru programa „PUN u VPŽ“ raspisuje se postupak za izbor 18 pomoćnika u nastavi za učenike s teškoćama koji su na temelju Rješenja o primjerenom obliku školovanja integrirani u redovni sustav osnovnoškolskog odgoja i obrazovanja u osnovnim i srednjim školama na području Virovitičko-podravske županije.

**II.**

Na Javni poziv mogu se javiti osobe srednje stručne spreme, prvostupnici i magistri struke odgojno-obrazovnog usmjerenja koji će svojim kompetencijama, iskustvom i visokom motivacijom za obavljanje poslova pomoćnika u nastavi omogućiti jednake uvjete obrazovanja kroz pružanje neposredne podrške učenicima s teškoćama u razredu, pomoć u uključivanju u razredni kolektiv te savladavanje socijalno-psiholoških prepreka.

Javni poziv odnosi se na 18 (osamnaest) osoba.

**III.**

Pomoćnici u nastavi bit će angažirani u okviru u ovim osnovnim školama:

* **OŠ Eugena Kumičića Slatina**: 2 pomoćnika u nastavi
* **OŠ Suhopolje** – 4 pomoćnika u nastavi
* **OŠ „Ivan Goran Kovačić“ Zdenci** - 3 pomoćnika u nastavi
* **OŠ Petra Preradovića Pitomača** - 1 pomoćnik u nastavi
* **OŠ Vladimira Nazora Nova Bukovica** - 1 pomoćnik u nastavi
* **OŠ Gradina** - 1 pomoćnik u nastavi
* **OŠ Voćin** – 3 pomoćnika u nastavi

i u ovim srednjim školama:

* **Industrijsko-obrtnička škola Slatina** - 1 pomoćnik u nastavi
* **Srednja škola „Stjepan Ivšić“ Orahovica** – 2 pomoćnika u nastavi.

**IV.**

S odabranim pomoćnicima bit će sklopljeni ugovori o radu na određeno vrijeme kojima će se definirati međusobna prava i obveze.

Odabrani kandidati koji dosad nisu bili zaposleni kao pomoćnici u nastavi proći će 20-satni program uvođenja u rad za osposobljavanje za rad s djecom.

**V.**

Uz **prijavu** (**dopis koji treba samostalno napisati i potpisati**) na Javni poziv, kandidati su dužni priložiti ovu dokumentaciju:

* **životopis**
* **dokaz o stručnoj spremi (preslika)**
* **dokaz o hrvatskom državljanstvu (preslika domovnice)**
* **dokaz o prebivalištu (preslika osobne iskaznice)**
* **potvrda o nezaposlenosti Hrvatskog zavoda za zapošljavanje (original, ne starije od 30 dana)**
* **potvrda o nekažnjavanju (original, ne starije od 6 mjeseci).**

Prednost pod jednakim uvjetima ostvaruju nezaposleni kandidati sukladno uvjetima utvrđenim posebnim propisima na koje se kandidat poziva u svojoj prijavi.

Sukladno Zakonu o hrvatskim braniteljima i članovima njihovih obitelji (Narodne novine, broj: 121/17) i Zakonu o zaštiti vojnih i civilnih invalida rata (Narodne novine, broj: 33/92, 77/92, 58/93, 02/94, 76/94, 108/95, 108/96, 82/01, 13/03, 148/13), dokazi potrebni za ostvarivanje prava prednosti na koje se kandidat poziva mogu se pronaći na internetskoj stranici https://branitelji.gov.hr/.

Nepravovremene i nepotpune prijave neće biti razmatrane.

Preslike traženih privitaka ne trebaju biti ovjerene, a odabrani kandidati dužni su prije sklapanja ugovora dostaviti na uvid originalne dokumente.

**VI.**

Prijave s popratnom dokumentacijom podnose se zemaljskom poštom preporučeno na ovu adresu:

**Virovitičko-podravska županija**

**Upravni odjel za prosvjetu, kulturu, šport i tehničku kulturu**

**-s napomenom „Prijava za pomoćnike u nastavi“ (ne otvarati)**

**Trg Ljudevita Patačića 1**

**33000 Virovitica**

Prijave se mogu predati i osobno u Pisarnicu Virovitičko-podravske županije, Trg Ljudevita Patačića 1, 33000 Virovitica.

Rok za podnošenje prijava je 8 (osam) dana od dana objave ovog Javnog poziva.

Za sve informacije možete se obratiti na broj telefona: 033 638 120 ili na e-mail: [vesna.serepac@vpz.hr](mailto:vesna.serepac@vpz.hr).

**VII.**

Ovaj Javni poziv bit će objavljen na službenim internetskim stranicama Virovitičko-podravske županije i Hrvatskog zavoda za zapošljavanje.

**ŽUPAN**

**Igor Andrović, dipl. oec.**